open-index/open-wikipedia-markdown huggingface dataset:
Mani Ratnam

**Mani Ratnam** (oik. **Gopala Ratnam Subramaniam**; s. 2. kesäkuuta 1956 Madurai, Madras, Intia) on intialainen elokuvaohjaaja, -tuottaja ja -käsikirjoittaja. Hän on yksi tamilinkielisen elokuvateollisuuden johtavista ohjaajista. Mani Ratnam tunnetaan hyvin ”terrorismitrilogiastaan”, joka koostuu elokuvista *[[Roja (elokuva)|Roja]]* (1992), *[[Bombay (elokuva)|Bombay]]* (1995) ja *[[Dil Se]]* (1998).

Hän on voittanut monia palkintoja, kuten kuusi National Film Awards -palkintoa, neljä Filmfare Awards -palkintoa ja kuusi Filmfare Awards South -palkintoa sekä useita palkintoja kansainvälisillä elokuvajuhlilla. Intian hallitus myönsi hänelle Padma Shri -palkinnon vuonna 2002.

Mani Ratnam perusti Madras Talkies -tuotantoyhtiön vuonna 1995.

## Yksityiselämä
Mani Ratnam meni naimisiin näyttelijä Suhasinin kanssa vuonna 1988. Heillä on Nandhan-niminen poika.

Vuonna 1995 Mani Ratnam loukkaantui, kun kotitekoisia pommeja heitettiin hänen kotiinsa.

## Filmografia

## Lähteet

## Aiheesta muualla

* 
* 
*
Pirkko Mattila

**Pirkko Anneli Mattila** (s. 2. huhtikuuta 1964 Yli-Ii) on suomalainen poliitikko. Mattila oli kansanedustaja vuosina 2011–2019 ja Sipilän hallituksen sosiaali- ja terveysministeri vuosina 2016–2019. Hän toimi Perussuomalaisten ja Sinisen tulevaisuuden eduskuntaryhmissä.

## Tausta
Mattila on koulutukseltaan filosofian maisteri, anestesiasairaanhoitaja ja opettaja. Hän valmistui ylioppilaaksi Oulun normaalikoulusta vuonna 1983, sairaanhoitajaksi Kemin terveydenhuolto-oppilaitoksesta vuonna 1988 ja filosofian maisteriksi Oulun yliopistosta vuonna 2005. Vuonna 2010 hän suoritti myös opettajan pedagogisen pätevyyden Oulun ammatillisessa opettajakorkeakoulussa. Mattila työskenteli sairaanhoitajana Pohjois-Pohjanmaan sairaanhoitopiirissä vuosina 1988–2007. Ennen valintaansa eduskuntaan hän työskenteli vuodesta 2007 kouluttajana Oulun aikuiskoulutuskeskuksessa. Mattila on työskennellyt myös saksalais–suomalaisessa kenttäsairaalassa avustustyöntekijänä Haitin maanjäristysalueella ja hänellä on Punaisen Ristin koulutus kansainvälistä avustustyötä varten. 

## Poliittinen toiminta
Mattila on Muhoksen kunnanvaltuuston jäsen vuodesta 2005. Hän on toiminut valtuuston varapuheenjohtajana ja teknisen lautakunnan jäsenenä (2005–2008). Hänet valittiin kansanedustajaksi ensimmäisen kerran vuoden 2011 eduskuntavaaleissa Oulun vaalipiiristä. Kesäkuussa 2012 hän nousi eduskunnan hallintovaliokunnan puheenjohtajaksi Jussi Halla-ahon luovuttua tehtävästä. Vuoden 2015 eduskuntavaaleissa Mattila valittiin jatkokaudelle PS:n listalta. Mattila on toiminut Ulkopoliittisen instituutin eli UPI:n hallituksessa.

Toukokuussa 2016 Mattila sai eduskunnan puhemieheltä nuhteet alkoholinkäytöstään valtiovierailulla Ruotsissa. Mattila pahoitteli myöhemmin tapahtunutta. Mattilasta tuli Sipilän hallituksen sosiaali- ja terveysministeri Hanna Mäntylän ilmoitettua 16. elokuuta 2016 eroavansa tehtävästään.

Vuonna 2017 Mattila loikkasi pois Perussuomalaisista. Hän oli Sinisen tulevaisuuden ehdokkaana vuoden 2019 eduskuntavaaleissa, mutta ei tullut valituksi, vaikka saikin vaalipiirissään puolueensa suurimman äänimäärän, lähes 1&nbsp;000 ääntä.

Vuoden 2023 eduskuntavaaleihin Mattila osallistui keskustan ehdokkaana ja sai 1&nbsp;710 ääntä, mutta ei tullut valituksi.

## Näkemykset
### Seksuaali- ja sukupuolipolitiikka
Mattila äänesti eduskunnassa sukupuolineutraalia avioliittolakia vastaan marraskuussa 2014.

## Yksityiselämä
Mattila on naimisissa ja hänellä on kolme aikuista lasta. Hänen puolisonsa on Punaisen Ristin vastaanottokeskuksen johtaja Juha Pekka Mattila.

## Vaalimenestys
### Eduskuntavaalit
* 2007: 1 031 ääntä (Oulun vaalipiiri, ei valittu)
* 2011: 3&nbsp;947 ääntä (Oulun vaalipiiri, valittiin)
* 2015: 6&nbsp;570 ääntä (Oulun vaalipiiri, valittiin)
* 2019: 965 ääntä (Oulun vaalipiiri, ei valittu) (sin.)
* 2023: 1&nbsp;710 ääntä (Oulun vaalipiiri, ei valittu) (kesk.)

### Europarlamenttivaalit
* 2009: 2&nbsp;202 ääntä (ei valittu)
* 2014: 6&nbsp;299 ääntä (ei valittu)

## Lähteet

## Aiheesta muualla
* 
* Pirkko Mattilan kotisivu
Kimmo Kivelä

**Kimmo Kyösti Väinämö Kivelä** (s. 5. lokakuuta 1961 Lahti) on suomalainen pappi ja entinen kansanedustaja. Kivelä valittiin kansanedustajaksi ensimmäisen kerran vuoden 2011 vaaleissa perussuomalaisten listalta Pohjois-Savon vaalipiiristä. Perussuomalaiset-puolueen hajoamisen myötä Kivelä oli Sininen tulevaisuus -puolueen kansanedustaja 2017–2019.

Kivelä valmistui teologian maisteriksi Helsingin yliopistosta vuonna 1988. Hän työskenteli Rautavaaran seurakunnassa vuodet 1988–1991, Vehmersalmen kirkkoherrana 1992–2010, Järvi-Kuopion seurakunnan kappalaisena vuonna 2011, Sonkajärven vt. kirkkoherrana 2019−2020 ja työskentelee Kiuruveden kirkkoherrana 1.6.2020 alkaen. Hän toimi myös Kuopion hiippakunnan tuomiokapitulin asessorina vuosina 2003–2009. Hänelle myönnettiin rovastin arvonimi vuonna 2009. Vuosina 2015–2019 Kivelä toimi Yleisradion hallintoneuvoston puheenjohtajana.

## Poliittinen toiminta
Kivelä oli nuoruudessaan mukana Suomen Maaseudun Puolueen toiminnassa. Hän työskenteli vuosina 1981–1984 SMP:n valtakunnallisena nuorisosihteerinä sekä puolueen nuorisojärjestö Kehittyvän Suomen Nuorten Liiton järjestösihteerinä ja pääsihteerinä. Vuosina 1997–2000 Kivelä oli Vehmersalmen kunnanvaltuuston ja -hallituksen jäsen keskustan riveistä ja vuodesta 2013 Kuopion kaupunginvaltuuston jäsen perussuomalaisista. Hän on toiminut perussuomalaisten valtuustoryhmän puheenjohtajana. Vuodesta 2013 Kivelä oli myös Pohjois-Savon maakuntahallituksen toinen varapuheenjohtaja.

Kivelä pyysi ja sai eron Kuopion kaupunginvaltuuston jäsenyydestä 1.6.2020 alkaen, koska hän muutti pois paikkakunnalta.

Kesäkuussa 2017 Kivelä siirtyi kansanedustajana Uusi vaihtoehto -eduskuntaryhmään, josta muodostui Sininen tulevaisuus.

Kivelä on ollut kansanedustajavuosinaan eduskunnan perustuslakivaliokunnan ja sivistysvaliokunnan jäsen sekä Yleisradion hallintoneuvoston puheenjohtaja.

Kivelä oli ehdolla vuoden 2019 eduskuntavaaleissa Sinisen tulevaisuuden listalta, mutta ei tullut valituksi.

## Ritarikuntamerkkikohu
Joulukuussa 2023 Kivelä reagoi poikkeuksellisesti saatuaan kuulla hänelle myönnetystä 6.12. Suomen Leijonan ritarimerkistä. Hän kirjoitti somepäivityksessä, ettei tule vastaanottamaan kunniamerkkiä ja harkitsee jopa eroa kirkkoherran virastaan ja että hänelle olisi kuulunut myöntää ”vähintään kolme pykälää korkeampi merkki”.

## Näkemykset
### Seksuaali- ja sukupuolipolitiikka
Kivelä äänesti eduskunnassa sukupuolineutraalia avioliittolakia vastaan marraskuussa 2014.

## Yksityiselämä
Kivelällä on kaksi lasta, vuosina 1988 ja 1993 syntyneet tyttäret.

## Vaalimenestys
### Eduskuntavaalit
* 2011: 4 366 ääntä (Pohjois-Savon vaalipiiri, valittiin) (PS)
* 2015: 5 145 ääntä (Savo-Karjalan vaalipiiri, valittiin) (PS)
* 2019: 658 ääntä (Savo-Karjalan vaalipiiri, ei valittu) (Sin.)

### Kunnallisvaalit
* 1996: 49 ääntä (Vehmersalmi, 4 % äänistä; valittiin)
* 2012: 696 ääntä (Kuopio, 1,6 % äänistä; valittiin)

## Lähteet

## Aiheesta muualla
*
Johanna Jurva

**Johanna Maria-Kaarina Jurva** (o.s. **Kotaviita**, s. 16. toukokuuta 1977 Vantaa) on suomalainen lähihoitaja ja perussuomalainen entinen kansanedustaja (2011–2015). Hän on Vantaan kaupunginvaltuutettu ja tuli valituksi eduskuntaan Uudenmaan vaalipiiristä vuoden 2011 vaaleissa 2&nbsp;970 äänellä, mutta putosi seuraavissa vaaleissa.

Jurva asuu avoliitossa kansanedustaja Jari Ronkaisen kanssa.

## Näkemykset
### Seksuaali- ja sukupuolipolitiikka
Jurva äänesti eduskunnassa sukupuolineutraalia avioliittolakia vastaan marraskuussa 2014.

## Lähteet

## Aiheesta muualla
* Jurvan kotisivut 
*
Kopra (täsmennyssivu)

**Kopra** voi tarkoittaa seuraavia:

*kopra, kookospähkinän kuivattu siemenvalkuainen
*murteissa *koura*
## Sukunimi
*Ingrid Schellbach-Kopra (s. 1935), saksalainen kielitieteilijä, kääntäjä ja fennougristiikan professori
*Jarmo Kopra (s. 1954), suomalainen maastohiihtäjä
*Jukka Kopra (s. 1967), suomalainen kansanedustaja
*Keijo Kopra (s. 1942), suomalainen teollisuusneuvos
*Matti Kopra (1940–2025), suomalainen kenraaliluutnantti
*Mikko Kopra (1915–1991), inkeriläinen punaupseeri
*Taina Kopra (s. 1967), suomalainen sirkustirehtööri
*Tauno Kopra (1906–1995), suomalainen kenraaliluutnantti.
*Timothy L. Kopra (s. 1963), yhdysvaltalainen astronautti
*Ville Kopra (s. 1977), suomalainen yritysjohtaja.
Radoslav Velikov

**Radoslav Marinov Velikov** (, s. 2. syyskuuta 1983 Kutsina) on bulgarialainen vapaapainija, olympiamitalisti ja maailmanmestari. 

55-kiloisten sarjassa painiva Velikov voitti olympiapronssia Pekingissä 2008. Ateenassa 2004 hän oli yhdeksäs ja Lontoossa 2012 viides. Maailmanmestaruuden Velikov on voittanut kerran, Kantonissa 2006, missä hän voitti loppuottelussa venäläisen Besik Kuduhovin. Lisäksi Velikov on voittanut kaksi MM-hopeaa ja viisi EM-mitalia.

## Lähteet
* Profiili FILA:n sivustolla  
* Radoslav Velikov Biography and Olympic Results  Sports Reference LLC. 
* Profiili foeldeak.com:in tietokannassa 

### Viitteet
Sotilaan ääni

**Sotilaan ääni** oli jatkosodan aikana Sorokassa ilmestynyt Neuvostoliiton painama suomenkielinen rintamalehti. Lehti perustettiin vuonna 1941, ja sen julkaisu jatkui aina vuoteen 1944 asti. Lehden sisältö oli propagandauutisten lisäksi kuvia ja viestejä sotavangiksi joutuneista sekä kaunokirjallisia kertomuksia. Lehti oli tarkoitettu enimmäkseen suomalaisille joukoille. Sitä pyrittiin levittämään kaikin keinoin suomalaisille. Toisin sanoen se oli laajennettu ja useasti julkaistu lentolehtinen. Lehden päätoimittajana toimi Tuure Lehén. Toimittajina lehdessä toimivat esimerkiksi Tauno Nuutinen, Juho Laitinen, Saimi Hellman, Jonne Kuivala, Kalle Ranta, Veli Leino sekä Sulo Tuorila. 

## Lähteet
* Kansalliskirjaston kokoelmat
### Viitteet
Awake (Godsmackin albumi)

**Awake** on yhdysvaltalaisen alternative metal -yhtye Godsmackin toinen studioalbumi. Se on julkaistu 31. lokakuuta 2000 levymerkillä Republic Records.

## Kappaleet
#
#
#
#
#
#
#
#
#
#
#

**Japanin painoksen bonuskappaleet**
#
#

## Kokoonpano
* Sully Erna - laulu, kitara
* Tony Rombola - kitarat, taustalaulu
* Robbie Merrill - basso, taustalaulu
* Tommy Stewart - rummut, taustalaulu

**Vierailijat**
* Katrina Chester - laulu kappaleissa "The Journey" sekä "Spiral"
Kiril Terziev

**Kiril Stoitšev Terziev** (, s. 1. syyskuuta 1983 Petritš) on bulgarialainen vapaapainija ja olympiamitalisti. 

74-kiloisten sarjassa painiva Terziev voitti olympiapronssia Pekingissä 2008. Lisäksi Terziev on voittanut kaksi EM-mitalia.

## Lähteet
* Profiili FILA:n sivustolla 
* Kiril Terziev Biography and Olympic Results  Sports Reference LLC. 
* Profiili foldeak.com:in tietokannassa 

## Viitteet
Viktor Lebedev (painija)

**Viktor Nikolajevitš Lebedev** (, s. 10. maaliskuuta 1988 tai 15. maaliskuuta 1989 Jakutsk, Jakuuttien ASNT) on venäläinen vapaapainija ja maailmanmestari.

Lebedev voitti sarjan 55 kg maailmanmestaruuden Moskovasta 2010 ja Istanbulista 2011, minkä lisäksi hänellä on MM-pronssimitali 55-kiloisista Herningistä 2009 ja 57 kg:n sarjasta Las Vegasista 2015. EM-kilpailuista Lebedevillä on yksi pronssimitali. Hän voitti Bakun Euroopan kisoissa 2015 kultaa sarjassa 57&nbsp;kg.

Lebedev suljettiin Rio de Janeiron kesäolympialaisista vuonna 2016 venäläisen urheilumaailman dopinginkäytön epäselvyyksien vuoksi.

## Lähteet
* Profiili FILA:n sivustolla 
* Profiili International Wrestling Database 
* Profiili wrestrus.ru –sivustolla  

### Viitteet
Kuoleman ajojahti

**Kuoleman ajojahti** on vuonna 1981 valmistunut, tositapahtumiin perustuva toiminta- ja jännityselokuva.

## Juoni

Elokuvan alussa käydään pienessä kylässä verinen koiratappelu, jonka metsästäjä Johnson keskeyttää. Hän vaatii saada ostaa yhden koirista. Hazel ilmoittaa tästä ratsupoliisille Edgar Millenille. Millen aluksi kieltäytyy tutkimasta asiaa, mutta kun Johnsonia aletaan syyttää murhasta, on poliisin tartuttava juttuun. Millen lähtee vuorille pidättämään miestä, mutta Johnson puolustaa itseään kaikin keinoin. Eräänä iltana Millen apureineen päättää räjäyttää hänen puutalonsa dynamiiteilla. Miehet luulevat Johnsonin kuolleen, mutta hän ryntää näkyville ja alkaa ampua. Aamuyöllä Millen ei näe enää miestä. Johnson on paennut kylmille vuorille, ja Millen ja muut miehet lähtevät hänen peräänsä. Johnsonia ei pysäytä mikään matkan aikana. Keskellä metsää Millen ja konstaapeli Alvin näkevät miehen juoksevan mäelle päin, vaikka hän onkin Bill Luce pukeutuneena Johnsonin vaatteisiin. Millen osuu Billiin ja sanoo Alvinille menevänsä katsomaan. Millen huomaa myös, ettei kyseessä ole Johnson, mutta näkee Johnsonin mäellä. Millen päättää luovuttaa ja antaa Alvinille aseensa ja sanoo ``sinä olet nyt pomo``. Johnson pääsee pakoon muiden juhliessa hänen oletettua tappamistaan.

## Rooleissa

## Arvioita
*[[Video-opas|Video-oppaassa]]* vuodelta 1994 Kari Hintikka moitti elokuvan hidasta alkua, karkeasti työstettyjä henkilöhahmoja ja heikkoa maisemakuvausta ja antoi sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
* 
* 
*
Oeyo

**Oeyo** () tai **Satoko** () (1573 – 15. syyskuuta 1626) oli merkittävä japanilainen nainen Sengoku-kauden lopulla. Hän oli shōgun Tokugawa Hidetadan vaimo, ja tämän seuraajan, Tokugawa Iemitsun, äiti. Oeyolla oli merkittävät sukujuuret, sillä hän oli daimio Azai Nagamasan nuorin tytär, ja hänen äitinsä oli Oichi, Oda Nobunagan pikkusisko. Lisäksi Toyotomi Hideyoshi toimi Oeyon ottoisänä ja suojelijana ennen avioliittoa.

Kun Hidetada luovutti vallan vanhimmalle pojalleen vuonna 1623, Oeyo otti itselleen buddhalaisen nimen **Sūgen'in** (). Hänen mausoleuminsa sijaitsee nykyään Zōjō-jin temppelissä, Tokiossa.
Alof de Wignacourt

**Alof de Wignacourt** (1547 – 14. syyskuuta 1622) oli Maltalla vaikuttanut Johanniittain ritarikunnan suurmestari vuodesta 1601 vuoteen 1622. Hän seurasi suurmestarin tehtävässä Martin Garzezia.

Alof de Wignacourtin valtakaudella Maltalle rakennettiin useita linnoituksia ja Vallettaan vettä tuonut akvedukti. Lisäksi hän oli mesenaatti, joka tuki etenkin taidemaalari Caravaggiota.
Hahnemann

**Hahnemann** on sukunimi, joka on muun muassa seuraavilla henkilöillä::

* Marcus Hahnemann (s. 1972), yhdysvaltalainen jalkapallomaalivahti
* Samuel Hahnemann (1755–1843), saksalainen lääkäri.
Adam Khan

**Adam Langley–Khan** (s. 24. toukokuuta 1985 Bridlington, Yorkshire) on brittiläis-pakistanilainen moottoriurheilija. Hänen isänsä on etniseltä sukuhaaraltaan mongolialainen.

Khan sai 16-vuotiaana mahdollisuuden testata Porschen urheiluautoa. Hyvien testien perusteella hän pääsi Silverstonen School Race -sarjaan opiskelemaan ja saamaan kilpailulisenssin. Vuonna 2001 Khan kilpaili Britannian Formula Ford -sarjassa sijoittuen toiseksi sekä pääsarjassa että Britannian Formula 3 -talvisarjan Scholarship-luokassa. Hän kilpaili myös Espanjan F3- ja Formula Renault V6 -sarjoissa. Khan kilpaili myös Saksan, Itävallan ja Britannian F3-sarjoissa vuosina 2003–2005. Hän edusti Pakistania A1 Grand Prix -sarjassa kausila 2005–2006 ja 2007–2008. Vuonna 2006 Khan ilmoitti edustavansa jatkossa Pakistania muissakin urheilusarjoissa. Samana vuonna hän sai Nuorten Kuljettajien palkinnon. Vuonna 2007 Khan kilpaili World Series by Renault -sarjassa. Seuraavana vuonna Khan ajoi kaksi kilpailua Aasian GP2-sarjassa Arden-tallissa saavuttamatta pisteitä. Hän kilpaili myös Euroseries 3000 -sarjassa vuonna 2008, jossa voitti kolme kilpailua ja sijoittui lopputuloksissa kolmanneksi. Vuonna 2009 Khan toimi Renault’n Formula 1 -tallin näytösajojen kuljettajana. 

## Lähteet
Jokirauskut

**Jokirauskut** (Potamotrygonidae) on Etelä-Amerikan joissa tavattava ruskokalalahko. Rustokaloista heimo on ainoa, jonka lajit ovat täydellisesti sopeutuneet elämään makeissa vesissä. Eräitä heimon lajeja pidetään myös akvaarioissa.

## Lajit
Heimon lajien fossiileista vanhimmat on ajoitettu eoseenikaudelle.Jokirauskujen heimon arvellaan eriytyneen omaksi heimokseen myöhäisellä liitukaudella tai varhaisella tertiäärikaudella. Nykyään elävät jokirauskulajit jaetaan kolmeen sukuun. Mosaiikkijokirausku (*Paratrygon ajereba*) ja siimajokirausku (*Plesiotrygon iwamae*) muodostavat omat sukunsa ja *Plesiotrygon*-suvun lajeja on vähintään 18 muun muassa tiikerijokirausku (*Potamotrygon falkneri*), riikinkukkorausku (*Potamotrygon motora*) ja mustajokirausku (*Potamotrygon leopoldi*). Eräät luonnontieteilijät ovat pitäneet heimoa keihäsrauskujen (Dasyatidae) alaheimona.

## Anatomia
Jokirauskut ovat keskikokoisia tai suuria kaloja ja niiden ruumiin halkaisija vaihtelee 25 senttimetristä yli metriin. Rintaevät ovat suuret ja ruumis on muodoltaan pyöreä. Ohuehkossa pyrstössä on myrkyllinen piikki, jonka pisto voi olla ihmisellekin vaarallinen. Jokirauskut ovat sopeutuneet elämään makeassa vedessä. Tämä ilmenee esimerkiksi pienempänä suolan eritykseen tarvittavana peräsuolen rauhasena, veren alhaisempana ureapitoisuutena ja Lorenzinin ampullan (sähköelin) rakenteen muutoksina verrattuna merivedessä eläviin rauskuihin. Hampaat ovat pienet ja teräväkärkiset ja niitä on suussa yleensä alle 50 riviä. Jokirauskulajit ovat ovovivipaarisia eli naaras synnyttää poikasia, jotka ovat kuoriutuneet kohdussa ollessaan.Väritykseltään heimon lajit ovat pohjaväriltään ruskeita tai mustia ja niissä on vaaleita tai mustia pilkkuja ja kuvioita.

## Levinneisyys
Jokirauskujen heimon lajeja tavataan Etelä-Amerikan Atlanttiin ja Karibianmereen laskevista joista, tulvametsistä, muta- tai kivipohjaisita puroita ja pienistä järvistä. Niitä elää muun muassa Amazonissa, Orinocossa, Paranájoessa ja Paraguayjoessa. Ne tulevat toimeen ainoastaan vesissä, joiden suolapitoisuus on alle 3 ppm. Aikuiset kalat syövät muita kaloja, äyriäisiä ja matoja ja nuoret kalat pääasiassa vesihyönteisiä.

## Lähteet
Johannes Kastajan mestaus

**Johannes Kastajan mestaus** on italialaisen Caravaggion vuonna 1608 valmistunut öljymaalaus. Se on Caravaggion suurin maalaus ja ainoa, jonka hän on signeerannut.

Teoksen tilasi Caravaggiolta Johanniittain ritarikunnan suurmestari Alof de Wignacourt Pyhän Johanneksen katedraalin alttaritauluksi. Teos on yhä esillä kyseisessä katedraalissa Maltan pääkaupungissa Vallettassa.

## Lähteet
Pirkko Koskimies

**Pirkko Tuulikki Koskimies** (o.s. **Mantere**, 8. maaliskuuta 1925 Hollola – 22. syyskuuta 2011 Tampere) oli suomalainen lastenkirjailija ja kuvittaja. Hänet tunnetaan Pupu Tupunan luojana.

Pirkko Koskimies debytoi kirjailijana 1950-luvun lopulla aapisella *Hauskat aakkoset*. Ensimmäinen Pupu Tupuna -kirja *Mihin menet Pupu Tupuna?* julkaistiin vuonna 1972. Koskimies on kuvittanut useita postikortteja ja joulukalentereita sekä sanoittanut lastenlauluja. Tunnetuin laulu on Marjatta Pokelan kanssa sanoitettu "Ihme ja kumma".
 
## Tuotantoa
**Nukkumatin nuha*. Otto Andersin, 1963.
**Naksu Napero*. Kuva-Kirja, 1964.
*Pupu Tupuna -sarja vuodesta 1972
**Naksu ja Piki*. Satukustannus, 1977.

## Lähteet
Piper

**Piper** tarkoittaa seuraavia:

* Piper Aircraft, yhdysvaltalainen lentokoneita valmistava yritys
* Piper, Pixarin lyhytelokuva vuodelta 2016
* *[[The Piper]]*, Abban musiikkikappale vuodelta 1980

## Pippuri
* aitopippurit eli pippurit (*Piper*), kasvisuku, johon kuuluvat muiden muassa:
** ryytipippuri eli pippuri (*Piper nigrum*)
** pitkäpippuri (*Piper longum*)
** kavapippuri (*Piper methysticum*)

## Sukunimi
* Piper, ruotsalainen aatelissuku

* Billie Piper (s. 1982), brittiläinen poplaulaja ja näyttelijä
* Carl Piper (1647–1716), ruotsalainen kreivi ja valtiomies
* Cherie Piper (s. 1981), kanadalainen jääkiekkoilija
* Christina Piper (1673–1752), ruotsalainen kreivitär
* David Piper (s. 1930), brittiläinen Formula 1 -kuljettaja
* Desmond Piper (s. 1941), australialainen maahockeypelaaja
* Donald Piper (1911–1963), yhdysvaltalainen koripalloilija
* Gustaf Abraham Piper (1692–1761), ruotsalainen kenraalimajuri ja maaherra
* H. Beam Piper (1904–1964), yhdysvaltalainen tieteiskirjailija
* Heidemarie Stefanyshyn-Piper (s. 1963), yhdysvaltalainen avaruuslentäjä ja laivaston sukeltaja
* Henrik Piper, Käkisalmen läänin maaherra
* John Piper (s. 1946), yhdysvaltalainen baptistinen pastori ja teologi
* Katie Piper (s. 1983), brittiläinen malli
* Leonora Piper (1859–1950), yhdysvaltalainen meedio
* Randy Piper (s. 1956), yhdysvaltalainen kitaristi
* Roddy Piper (1954–2015), kanadalainen showpainija.
HMS Quilliam

**HMS Quilliam** (viirinumerot G09) oli Britannian Kuninkaallisen laivaston Q-luokan hävittäjä toisessa maailmansodassa.

## Valmistus

Alus tilattiin maaliskuussa 1940 Hawthorn Leslie and Companyltä Newcastlesta osana 3. hätälaivuetta () ja sen köli laskettiin vielä samana vuonna 19. elokuuta. Alus laskettiin vesille vasta 29. marraskuuta 1941, koska Norjan taisteluiden ja Dunkerquen evakuointien aiheuttamat vaurioiden korjaamista pidettiin tärkeämpänä. Se valmistui 22. lokakuuta 1943, jolloin sen valmistuskustannukset olivat 438&nbsp;596 englannin puntaa sisältäen Amiraliteetin toimittamat tykit, viestivälineet ja tutkat.

Alus nimettiin Trafalgarin taistelussa vuonna 1805 *HMS Victoryn* ensimmäisen luutnantin mukaan.
 
## Palvelus
Aluksen valmistuessa 22. lokakuuta 1942 se määrättiin Itäisen laivaston 4. hävittäjälaivueen johtoalukseksi. Koeajojen ja varustamisen päätyttyä alus siirrettiin Kotilaivastoon Scapa Flow'hun koulutettavaksi. Marraskuussa koulutuksen päätyttyä alus liitettiin luoteisen reitin () alaiseen 12. hävittäjälaivueeseen.

Alus liittyi 18. joulukuuta Freetowniin matkanneeseen saattueeseen WS25 yhdessä *HMS Carnarvon Castlen*, *HMS Cheshiren* ja *HMS Rockwoodin*, joiden lisäksi saattueeseen liittyi paikallissaattueen aluksia. *HMS Quilliam* saapui 31. joulukuuta saattueen mukana Freetowniin, josta se jatkoi 3. tammikuuta 1943 saattueen mukana edelleen matkaansa Durbaniin. Alus erkani 18. tammikuuta Durbaniin saavuttuaan saattueesta.

Alus aloitti helmikuussa saattuepalveluksen Intian valtamerellä. Kapkaupungissa se liittyi 24. maaliskuuta saattueeseen WS27 *HMS Foxhoundin* ja *HMS Racehorsen* kanssa suojatakseen saattueen Durbaniin. Alus erkani 26. maaliskuusta Durbanissa *HMS Sussexin* ja suojueen mukana saattueesta. Alus lähti samojen alusten kanssa Atlantille vastaanottamaan saattuetta WS28, johon ne liittyivät 11. huhtikuuta. Suojue erkani 14. huhtikuuta saattueesta Durbanissa, jolloin *HMS Quilliam* sai määräyksen palata Britteinsaarille Kotilaivastoon.

Alus aloitti kotimatkan vieraillen 29. huhtikuuta Freetownissa ja se saapui toukokuussa Scapa Flow'hun liittyen Kotilaivastoon. Alus määrättiin kesäkuussa tukemaan liittoutuneiden suunniteltua maihinnousua Sisiliaan ja se lähti Kotilaivastosta siirretyn osaston mukana Gibraltarille, jonne saavuttiin heinäkuun alussa.

*Quilliam* siirrettiin Chathamin telakalle lokakuussa 1945. Alus sijoitettiin poistolistalle ja se myytiin 21. marraskuuta 1945 Alankomaiden laivastolle, joka nimesi sen *Hr. Ms. Banckertiksi* runkonumerolla J1 ja vuodesta 1950 alkaen D801. Alus modernisoitiin Alankomaiden vaatimusten mukaiseksi ennen siirtymistä Hollannin Itä-Intiaan.

Alus palveli aina vuoteen 1957, jolloin se poistettiin alusluettelosta ja helmikuussa 1957 alus myytiin romutettavaksi Jos de Smedtille Burghtiin.

## Lähteet

*
*
*
*

### Viitteet
Horadiz

**Horadiz** () on kaupunki Azerbaidžanin Füzulin piirissä. Se sijaitsee Araksjoen rannalla 32 kilometriä Füzulista kaakkoon. Kaupungin kautta kulkee Bakun ja Nahitševanin välinen rautatie. Asukkaita on 3&nbsp;000 henkeä (vuonna 2010).

Horadizista tuli kaupunkimainen taajama vuonna 1947. Armenialaiset joukot valtasivat sen Vuoristo-Karabahin sodan aikana lokakuussa 1993, mutta tammikuussa 1994 Azerbaidžanin armeija otti taajaman jälleen haltuunsa. Nykyään välirauhalinjan välittömässä läheisyydessä sijaitseva Horadiz toimii Füzulin piirin väliaikaisena keskuksena. Vuonna 2007 se sai kaupungin statuksen.

Azerbaidžan ilmoitti vallanneensa kaupungin takaisin lokakuussa yhteenottojen alettua uudestaan vuonna 2020.

## Lähteet
Sotiemme Veteraanit

**Sotiemme Veteraanit** on suomalaisen, sotaveteraanien hyväksi toteutettavan valtakunnallisen varainhankinnan tunnus. Sotiemme Veteraanit -varainhankinnassa ovat mukana kaikki valtakunnalliset veteraanijärjestöt: Sotainvalidien Veljesliitto, Suomen sotaveteraaniliitto ja Rintamaveteraaniliitto sekä Kaatuneitten Omaisten Liitto. Tuotto on suunnattu talvisodan, jatkosodan ja Lapin sodan suomalaisille veteraaneille sekä heidän puolisoilleen, veteraanien leskille sekä sotaleskille.

Sotiemme Veteraanit hankkii varoja mies- ja naispuolisten veteraanien sekä puolisoiden ja leskien elinolojen parantamiseen. Varainhankinnan tavoitteena on, että veteraanit ja sotalesket voivat elää mahdollisimman pitkään itsenäisesti omassa kodissaan. Saatua tuottoa käytetään muun muassa lääkkeiden omavastuuosuuksiin ja silmälasien hankintaan sekä avustajapalveluihin, esimerkiksi ikkunoiden pesuun ja kodin raskaampaan siivoukseen. Tuottoa käytetään myös veteraanien kuntoutukseen.

Sotiemme Veteraanit -keräyksen tarpeellisuudesta on keskusteltu viime vuosina sotaveteraanien määrän vähentyessä. Monilla paikkakunnilla keräystä ei enää järjestetä.

Vuoden 2014 alussa Suomen itsenäisyyden ajan sotien veteraaneja oli yhä noin 32&nbsp;000, heistä 4&nbsp;800 on sotainvalideja. Veteraanien keski-ikä oli yli 90 vuotta.
## Historia

Sotiemme Veteraanit -keräys alkoi vuonna 2006, kun Suomen sotaveteraaniliiton, Rintamaveteraaniliiton, Rintamanaisten Liiton ja Kaatuneitten omaisten liiton keräykset yhdistettiin. Sotainvalidien veljesliiton laajasti tunnettu syyskeräys lakkautettiin vuonna 2005, mutta se liittyi yhteiseen keräykseen mukaan vasta vuonna 2007. 

Keräykset olivat koronaviruspandemian vuoksi tauolla vuosina 2020 ja 2021, mutta jatkuivat jälleen vuonna 2022.

## Lähteet

## Aiheesta muualla
* Sotiemme Veteraanit Veteraanivastuu ry:n varainkeräyssivusto
Helmi Levyt -diskografia

Helsingissä toimiva levy-yhtiö **[[Helmi Levyt]]** on julkaissut musiikkia vuodesta 2004 lähtien.

## Julkaisut
*HELMI-045 Karhumauri - Karhumauri (CD)
*HELMI-044 Joose Keskitalo ja Kolmas Maailmanpalo - Maan näkyjä (2LP+CD)
*HELMI-043 Paavoharju, Joose Keskitalo, Harmaa Getto - Unien Savonlinna (DVD)
*HELMI-042 Dxxxa D & Nukkehallitus - Katoa tai katoat (MC & CD)
*HELMI-041 Pekko Käppi - Vuonna ´86 (CD)
*HELMI-040 The Bad Ass Brass Band  - The Bad Ass Brass Band (LP & CD)
*HELMI-039 Jaakko Laitinen & Väärä Raha / Pekka Kumpulainen & Ystävät - Sivutien kautta/ Kaikki naiset on pahoja (7" split)
*HELMI-038 Jaakko Laitinen & Väärä Raha - Jaakko Laitinen & Väärä Raha (LP & CD)
*HELMI-037 Omfalos Renaissance - Väärät nuotit Saatanalla
*HELMI-036 Jaakko Eino Kalevi - Modern life by Jaakko Eino Kalevi (2LP)
*HELMI-035 Joose Keskitalo - Rovaniemen kirjasto 18.4.2009 (MC)
*HELMI-034 Teemu Elon Puhuvat Eläimet - Kointähden siirtokunta (2LP & CD)
*HELMI-033 Tuulenkantajat - Koirankuria (CD)
*HELMI-032 Tampo - Tampo (CD)
*HELMI-031 Sami Kukka - Menen veteen (CD)
*HELMI-030 Harmaa Getto - Suomimorsiamen pyhä tie (CD)
*HELMI-029 Joose Keskitalo - Tule minun luokseni, kulta (CD, LP & MC)
*HELMI-028 Muuan Mies - Tyhjyydestä tullaan (CD)
*HELMI-027 Arvi Kemppi - Inkerinsuomalaisia lauluja (CD)
*HELMI-026 Joose Keskitalo/Muuan Mies - Pieni osa / Hyvä siemen Helsinkiin / Hummaus (7" split)
*HELMI-025 Profeetta & Uusi Maailmanuskonto - Ordo UMU okkultis (CD)
*HELMI-024 Teatteri Moderni Kanuuna - Murheenkapselista galleriaan ja asemalle (CD)
*HELMI-023 Omfalos Renaissance - Miekka ja kirsikankukka (CD)
*HELMI-022 Sami Kukka - Sami Kukka (debyytti vuodelta 1988) (CD)
*HELMI-021 Orkestar Business Class - Orkestar Business Class (CD)
*HELMI-00Ö Jaakko Eino Kalevi - Syntymäpäivälaulajana/As a birthday singer (CDR)
*HELMI-020 Jaakko Eino Kalevi with Rajputana Rifles Band - With Rajputana Rifles Band/ Oodi rotan vuodelle (MC)
*HELMI-019 Joose Keskitalo ja Kolmas Maailmanpalo - Joose Keskitalo ja Kolmas Maailmanpalo (LP & CD)
*HELMI-018 Teemu Elon Puhuvat Eläimet - Hämmästyttyvät Puhuvat Eläimet (CD)
*HELMI-017 Kukka - Collected works (2CD)
*HELMI-016 Joose Keskitalo - Herra, opeta minua kuolemaan (MC)
*HELMI-015 Säästöpojat - Kuolemaantuomitut Säästöpojat (MC)
*HELMI-014 Profeetta ja Uusi Maailmanuskonto – Hallusinogenesis (CD)
*HELMI-013 Joose Keskitalo - Otus (7")
*HELMI-012 Jaakko Eino Kalevi - Dragon quest (LP)
*HELMI-011 Muuan Mies - Aurinkoinen anjovisleipä (MC)
*HELMI-010 Sami Kukka - Kuolema tekee tuloaan (CD)
*HELMI-009 Mikael H & Some Siberians - Back from Serbia (CD)
*HELMI-008 T.Toiviainen & Treble -T.Toiviainen &Treble (CD)
*HELMI-007 Joose Keskitalo - Kaupungit puristuvat puristimissa (CD)
*HELMI-006 Joose Keskitalo - Kilpa-ajaja (CDS)
*HELMI-005 Jaakko – Jaakko (7")
*HELMI-004 Joose Keskitalo & Paavoharju - Minä ja kapteeni/Onni (7")
*HELMI-003 Joose Keskitalo - Luoja auta (CD)
*HELMI-00X Jaakko  - The maker and creator of the devil (7")
*HELMI-001 Joose Keskitalo - s/t (7")

## Lähteet
http://helmilevyt.com/shop
Kriketin maailmanmestaruuskilpailut 1983

**Kriketin maailmanmestaruuskilpailut** 1983 eli World Cup oli kolmas ICC:n järjestämä maailmanmestaruusturnaus, tunnettu myös nimellä *Prudential Cup*. Kilpailut käytiin 9. -25. kesäkuuta Englannissa. Mukana oli kahdeksan joukkuetta ja ne pelasivat kahdessa neljän joukkueen ryhmässä, joista kummastakin kaksi parasta selviytyi pudotuspeleihin. Ottelut pelattiin 60 syöttövuoron peleinä. Loppuottelussa vastakkain olivat Intia ja Länsi-Intia, Intian viedessä mestaruuden lukemin 183-140.

## Alkulohkot

### Ryhmä A

### Ryhmä B

## Mitaliottelut

## Lähteet

* Cricket World Cup 1983 Cricinfossa.
Isyysraha

**Isyysraha** oli Suomessa isyysvapaan ajalta maksettava etuus, jota maksoi Kela. Suomessa se lakkautettiin elokuussa 2022 perhevapaauudistuksen myötä kun vanhempainvapaat muutettiin sukupuolineuraaleiksi. 

Tätä ennen isyysrahaa maksettiin enintään 54 arkipäivää, joista 1–18 arkipäivää voi olla samaan aikaan, kun äidille maksettiin äitiys- tai vanhempainrahaa. Arkipäiviä ovat päivät maanantaista lauantaihin pois lukien pyhäpäivät.

Isyysrahan saaminen edellytti, että isä ei isyysvapaan aikana työskentele tai opiskele päätoimisesti. Lisäksi isän piti olla asunut 180 päivää Suomessa juuri ennen lapsen laskettua syntymäaikaa. Saadaksesi isyysrahaa, isän tuli asua lapsen äidin kanssa yhteisessä taloudessa. 

Myös adoptioisällä sekä rekisteröidyn parisuhteen osapuolella, joka adoptoi puolisonsa lapsen tai ottolapsen, oli sukupuolestaan riippumatta oikeus isyysrahaan. Naiselle maksettavaa isyysrahaa kutsuttiin isyysrahaa vastaavaksi etuudeksi.

Isyysrahan määrä laskettiin yleensä verotuksessa vahvistetun työtulon mukaan. Se voitiin maksaa myös sitä edeltäneen etuuden kuten opintotuen mukaan. Jos tulot olivat kasvaneet huomattavasti (vähintään 20&nbsp;%), voitiin päivärahan perusteena käyttää isyysrahaa edeltäneitä 6 kuukauden tuloja, jotka kerrtotaan kahdella vuosituloksi. Isyysraha maksettiin aina vähintään minimimääräisenä.

Isyysrahan pystyi hakemaan verkkopankkitunnuksilla Kelan sivuilta.

## Lähteet

## Aiheesta muualla
*www.kela.fi/asiointi
Äitiysraha

**Äitiysraha** on äidille maksettava etuus ennen ja jälkeen vauvan syntymän olevan äitiysvapaan ajalta. Suomessa äitiysraha lakkautettiin elokuussa 2022 perhevapaauudistuksen myötä, kun vanhempainvapaat muutettiin  sukupuolineutraaleiksi.

Suomessa äitiysrahan maksoi Kela, ja sitä maksettiin äitiysvapaan ajalta. Myös erillinen äitiysloma jäi historiaan vuonna 2022 toteutetussa perhevapaauudistuksessa. Äitiyslomaa ei myöntänyt Kela, vaan se perustui työsopimuslakiin.

Äitiysloma saattoi alkaa aikaisintaan 50 arkipäivää ja viimeistään 30 arkipäivää ennen laskettua aikaa. Arkipäiviä ovat päivät maanantaista lauantaihin pois lukien pyhäpäivät. Kela maksoi äitiysrahaa 105 arkipäivää eli noin 4 kuukautta.

Äitiysrahan saaminen edellytti, että äiti oli kuulunut Suomen sosiaaliturvaan vähintään 180 päivää juuri ennen laskettua aikaa. Oikeus äitiysrahaan alkoi, kun raskaus on kestänyt 154 päivää.

Äitiysrahan määrää laskettiin yleensä verotuksessa vahvistettujen työtulojen mukaan. Se voitiin laskea myös edeltävien 6 kuukauden tulojen mukaan, jos tulot olivat nousseet yli 20&nbsp;%. Äitiysraha maksettiin aina vähintään minimimääräisenä.

## Katso myös
* Lapsilisä
* Isyysraha
* Vanhempainvapaa

## Lähteet

## Aiheesta muualla
* Äitiysrahan määrän laskuri 
* Äitiysrahan hakeminen verkossa  (vaatii tunnistautumisen)
Isäkuukausi

**Isäkuukausi** oli suomalaisessa sosiaaliturvassa isälle tarkoitettu perhevapaa, jossa isä saa ylimääräistä isyysvapaata käyttäessään osan vanhempainvapaasta. Isäkuukauden ajalta Kansaneläkelaitos maksoi isälle ansiosidonnaista isyysrahaa.

Isä sai isäkuukauden, kun hän käytti vanhempainvapaakaudesta vähintään 12 viimeistä arkipäivää. Isäkuukausi muodostui 12 arkipäivältä vanhempainvapaata ja sitä seuraavasta isyysvapaasta. Ylimääräinen isyysvapaa oli aluksi 1–12 arkipäivää ja vuodesta 2009 alkaen 1–24 arkipäivää. Koska vanhempainvapaita laskettaessa arkipäiviä ovat viikonpäivät maanantaista lauantaihin, oli alkuperäinen 12+12 arkipäivää neljä viikkoa, ja myöhempi vuodesta 2009 alkaen 12+24 arkipäivää kuusi viikkoa vapaata. Vuodesta 2013 alkaen isäkuukausi lakkautettiin ja isyysvapaata saa viettää joka tapauksessa 54 arkipäivää, joista enintään 18 arkipäivää yhtäaikaisesti äidin kanssa.

Isäkuukauden pystyi pitämään heti äidin vanhempainrahan jatkoksi tai siirtämään sen pidettäväksi noin puolen vuoden sisällä (180 kalenteripäivää) vanhempainrahan loppumisesta. Jos isäkuukautta siirretään, toisen vanhemmista pitää olla kotona hoitamassa lasta.

Isäkuukausi oli osa suomalaista sosiaaliturvaa vuosina 2003–2013.

## Lähteet
Yash Chopra

**Yash Raj Chopra** (27. syyskuuta 1932 Lahore, Brittiläinen Intia – 21. lokakuuta 2012 Mumbai, Intia) oli intialainen elokuvaohjaaja, -tuottaja ja -käsikirjoittaja, joka työskenteli hindinkielisessä elokuvateollisuudessa. Hän oli Yash Raj Films -elokuvatuotantoyhtiön perustaja.

Chopra sai urallaan monia arvostettuja palkintoja ja kunnianosoituksia. Hän voitti muun muassa kuusi National Film Awards -palkintoa ja kaksitoista Filmfare Awards -palkintoa, joista neljä parhaasta ohjauksesta ja toiset neljä parhaasta elokuvasta. Intian valtio palkitsi hänet Dadasaheb Phalke -palkinnolla vuonna 2001 ja Padma Bhushan -palkinnolla vuonna 2005. Chopra ilmoitti jäävänsä eläkkeelle elokuvien ohjaamisesta ja pian tämän jälkeen kuoli denguekuumeeseen vuonna 2012.

## Yksityiselämä
Yash Chopra meni naimisiin Pamela Singhin kanssa vuonna 1970. Heillä on kaksi poikaa, Aditya Chopra ja Uday Chopra, jotka työskentelevät myös elokuva-alalla.

## Filmografia

### Tuottaja

* *[[Daag (vuoden 1973 elokuva)|Daag]]* (1973)
* *[[Kabhi Kabhie]]* (1976)
* *[[Doosra Aadmi]]* (1977)
* *[[Noorie]]* (1979)
* *[[Kaala Patthar]]* (1979)
* *[[Silsila (elokuva)|Silsila]]* (1981)
* *[[Nakhuda]]* (1981)
* *[[Sawaal (elokuva)|Sawaal]]* (1982)
* *[[Mashaal]]* (1984)
* *[[Faasle]]* (1985)
* *[[Vijay (elokuva)|Vijay]]* (1988)
* *[[Chandni]]* (1989)
* *[[Lamhe]]* (1991)
* *[[Darr]]* (1993)
* *[[Aaina (vuoden 1993 elokuva)|Aaina]]* (1993)
* *[[Yeh Dillagi]]* (1994)
* *[[Dilwale Dulhania Le Jayenge]]* (1995)
* *[[Humko Ishq Ne Maara]]* (1997)
* *[[Dil To Pagal Hai]]* (1997)
* *[[Mohabbatein]]* (2000)
* *[[Mujhse Dosti Karoge!]]* (2002)
* *[[Mere Yaar Ki Shaadi Hai]]* (2002)
* *[[Saathiya]]* (2002)

* *[[Hum Tum]]* (2004)
* *[[Dhoom]]* (2004)
* *[[Veer-Zaara]]* (2004)
* *[[Bunty Aur Babli]]* (2005)
* *[[Salaam Namaste]]* (2005)
* *[[Neal ’N’ Nikki]] (2005)
* *Fanaa* (2006)
* *Dhoom 2* (2006)
* *Kabul Express* (2006)
* *Ta Ra Rum Pum* (2007)
* *Jhoom Barabar Jhoom* (2007)
* *Chak De! India* (2007)
* *Laaga Chunari Mein Daag* (2007)
* *Aaja Nachle* (2007)
* *Tashan* (2008)
* *Thoda Pyaar Thoda Magic* (2008)
* *Bachna Ae Haseeno* (2008)
* *Roadside Romeo* (2008)
* *Rab Ne Bana Di Jodi* (2008)
* *New York* (2009)
* *Dil Bole Hadippa* (2009)
* *Rocket Singh: Salesman of the Year* (2009)
* *Pyaar Impossible!* (2010)


=== Ohjaaja ===
* *Dhool Ka Phool* (1960)
* *Dharmputra* (1961)
* *Waqt* (1965)
* *Aadmi Aur Insaan* (1969)
* *Ittefaq* (1969)
* *Daag* (1973)
* *Joshila* (1973)
* *Deewaar* (1975)
* *Kabhi Kabhie* (1976)
* *Trishul* (1978)
* *Kaala Patthar* (1979)
* *Silsila* (1981)
* *Mashaal* (1984)
* *Faasle* (1985)
* *Vijay* (1988)
* *Chandni* (1989)
* *Lamhe* (1991)
* *Parampara* (1992)
* *Darr* (1993)
* *Dil To Pagal Hai* (1997)
* *Veer-Zaara* (2004)
* *Jab Tak Hai Jaan'' (2012)

## Lähteet

## Aiheesta muualla

* 
*
Teknologiavälitteinen viestintä

**Teknologiavälitteinen viestintä** (Technology-Mediated Communication, TMC) on kattotermi, joka käsittää kaikki teknologiapohjaiset viestintävälineet ja niiden käytön aina kynästä iPadiin. Yleensä teknologiavälitteisen viestinnän tutkimuksessa on keskitytty yhdellä viestintävälineellä tapahtuvaan viestintään. Lewis ja Fabos (2005) esittävätkin, että ajan ja kokemuksen johdosta teknologian käyttäjät voivat kokea viestintävälineen näkymättömäksi. Käyttäjät ikään kuin alkavat viestiä miettimättä, miten he sen tekevät. Lewis ja Fabos (2005) tutkivat pikaviestimiä, mutta heidän havaintonsa voi yleistää koskemaan laajemminkin teknologiavälitteistä viestintää (ks. esim. Ross ym. 2009, 579).

## Katso myös
* Tietokonevälitteinen viestintä, joka usein luokitellaan teknologiavälitteisen viestinnän alakategoriaksi.
* Puheviestintä
* Tieto- ja viestintäteknologia

## Lähteet
* Lewis, C. & Fabos, B. 2005. Instant messaging, literacies, and social identities. Reading Research Quarterly 40 (4), 470-501.
* Rekola, P. 2011. Nuorten aikuisten verkkoyhteisöpalvelujen mobiilikäyttö. Jyväskylän yliopisto. Viestintätieteiden laitos. Pro gradu -tutkielma.
* Ross, G., Orr, E. S., Sisic, M. Arseneault, J.M., Simmering, M.G. & Orr, R.R. 2009. Personality and motivations associated with Facebook use. Computers in Human Behavior 25, 578-586.

## Aiheesta muualla
Pauli Rekolan verkkoportfolio
Teknologiavälitteisestä vuorovaikutuksesta, joka on  teknologiavälitteistä viestintää suppeampi käsite.
Manboy (kappale)

**Manboy** on ruotsalaislaulaja Eric Saaden kappale. Saade osallistui kappaleella Ruotsin Eurovision laulukilpailun karsintaan vuonna 2010. Ruotsin finaalissa hän sijoittui kolmanneksi.
Manhattan Municipal Building

**Manhattan Municipal Building** on New Yorkin kaupungin toimistorakennus Lower Manhattanilla New Yorkissa lähellä New Yorkin kaupungintaloa.

Tyyliltään uusrenessanssia ja uusklassismia yhdistelevän rakennuksen on suunnitellut arkkitehti William M. Kendall tunnetusta McKim, Mead & White –arkkitehtitoimistosta. Municipal Building oli toimiston ensimmäinen pilvenpiirtäjä. Rakennus valmistui 1914, mutta ensimmäiset toimistotilat otettiin käyttöön jo tammikuussa 1913. Kellarikerrokseen yhdistettiin New Yorkin metron asema ensimmäisenä rakennuksena New Yorkissa.

Rakennuksen keskustornin huipulla on kuvanveistäjä Adolph Weinmanin kullattu patsas "Civic Fame".

Municipal Building on edelleen yksi suurimmista hallintorakennuksista maailmassa. Rakennuksessa työskentelee yli 2000 työntekijää.

## Lähteet

## Aiheesta muualla
Akseli Brander

**Aksel (Akseli) Vilhelm Brander** (18. huhtikuuta 1876 Kitee – 3. lokakuuta 1958 Kitee) oli suomalainen maanviljelysneuvos ja agronomi, joka toimi Maalaisliiton kansanedustajana vuosina 1933–1951. Hänen isänsä oli maisteri Aksel Emil Brander. Akseli Branderilla oli kahdeksan sisarusta, jotka kaikki olivat yhteiskunnallisesti aktiivisia ja joista kolme oli kansanedustajia: Augusta Laine, Uuno Brander ja Helena Brander.

Brander toimi valitsijamiehenä 1925, 1937, 1940, 1943 ja 1950 presidentinvaaleissa.

Hänen poikansa oli jäätutkija ja professori Erkki Palosuo.

## Lähteet

## Aiheesta muualla
*
Val Valentino

**Val Valentino** (s. 14. kesäkuuta 1956 Los Angeles, Kalifornia) on yhdysvaltalainen taikuri, joka tunnetaan parhaiten *[[Taikatemput paljastuvat]]* -ohjelmasta, jossa hän esitti ”Naamioitunutta taikuria”. 

## Aiheesta muualla
* Kotisivut
Tietokonevälitteinen viestintä

Klassisessa **tietokonevälitteisen viestinnän** (Computer-Mediated Communication, CMC) määritelmässä tietokonevälitteistä viestintää kuvataan viestinnäksi, joka tapahtuu ihmisten välillä tietokonelaitteiston välittämänä (Herring 1996, 1). Vaikka Herringin klassinen määritelmä on jo vuodelta 1996, kuvastaa se yhä nykyisiäkin mobiileja viestintävälineitä. Nykyisten mobiilien viestimien datan käsitteleminen ja välittäminen vaatii jo useampia mikroprosessorein varustettuja laitteita, jotka voidaan tulkita tietokoneiksi. Toisen määritelmän mukaan tietokonevälitteistä viestintää on kaikki ihmisten välinen vuorovaikutus, joka tapahtuu tietokonetta käyttäen (Thurlow, Lengel & Tomic 2004, 14-15). Lindlof ja Taylor (2002, 249) puolestaan määrittelevät tietokonevälitteisen viestinnän hieman tarkemmin. Heidän mukaansa tietokonevälitteinen viestintä on prosessi, jossa ihmiset luovat, ylläpitävät ja muokkaavat merkityksiä kun he viestivät toisilleen tietokoneistetun rakennelman välityksellä. Ihmiset siis jakavat ja yhteensovittavat viestiessään merkityksiä, kuten merkitysten yhteensovittamisen teoriakin asian selittää (ks. esim. Griffin 2003). December (2010) määrittelee tietokonevälitteisen viestinnän prosessiajattelun kautta. Hän näkee tietokonevälitteisen viestinnän prosessiksi, jossa ihmiset luovat, vaihtavat ja hahmottavat tietoa käyttämällä verkostoitunutta tietoliikenneverkkoa systeeminä, joka helpottaa viestien koodausta, välittämistä ja purkua.

## Katso myös
* Teknologiavälitteinen viestintä
* Web 2.0
* Sosiaalinen media
* Puheviestintä
* Tieto- ja viestintäteknologia

## Lähteet
* December, J. 2010. What is Computer-Mediated Communication. Viitattu 12.5.2010.
* Griffin E. A. 2003. A first look at communication theory. 5th ed. New York: McGraw-Hill.
* Herring, S. 1996. Computer-Mediated Communication; Linguistic, Social and Cross-Cultural Perspectives. Amsterdam: John Benjamins.
* Lindlof, T. & Taylor, B, 2002. Qualitative Communication Research Methods. 2nd ed. Thousand Oaks: Sage.
* Rekola, P. 2011. Nuorten aikuisten verkkoyhteisöpalvelujen mobiilikäyttö. Jyväskylän yliopisto. Viestintätieteiden laitos. Pro gradu -tutkielma.
* Thurlow, C., Lengel, L. & Tomic A. 2004. Computer mediated communication. Social interaction and the internet. London: Sage

## Aiheesta muualla
* Pauli Rekolan verkkoportfolio
HMS Quality

**HMS Quality** (viirinumerot G62) oli Britannian kuninkaallisen laivaston Q-luokan hävittäjä toisessa maailmansodassa.

## Valmistus

Alus tilattiin 2. huhtikuuta 1940 kolmannessa hätälaivueessa () Swan Hunter and Wigham Richardonilta Wallsendistä Newcastlesta, missä köli laskettiin vielä saman vuoden lopulla 10. lokakuuta. Alus laskettiin vesille 6. lokakuuta 1941 ja valmistui 7. syyskuuta 1942, jolloin sen tarjoukseen perustunut hinta oli 439&nbsp;820 puntaa ilman Amiraliteetin toimittamia ase-, viesti- ja tutkajärjestelmiä.

## Palvelus
Alus siirrettiin 8. lokakuuta 1945 Australian laivastolle, joka nimesi sen *HMAS Qualityksi*. Alus poistettiin palveluksesta 25. tammikuuta seuraavana vuonna ja siirrettiin reserviin. Alus myytiin romutettavaksi 10. huhtikuuta 1958.

## Lähteet
*
*
*
*

### Viitteet
Busanin piiritys

**Busanin piiritys** oli Korean ja Japanin välillä käyty taistelu vuonna 1592. Se oli Dadaejinin taistelun ohella ensimmäinen Toyotomi Hideyoshin Korean valloituksissa käyty taistelu, ja aloitti niemimaalla pitkään raivonneen sodan.

## Taistelun kulku
Japanilaisten tuli vallata Busanin rannikko joukkojensa rantautumispaikaksi, ja maataistelua valittiin johtamaan paikallisia tietoja omannut Sō Yoshitoshi. Taistelusuunnitelmaan kuului samanaikainen hyökkäys Dadaejinin linnoitukseen, jota johtamaan nimitettiin Konishi Yukinaga.

Hyökkäys alkoi aamulla 24. toukokuuta, Sōn yritettyä ensin käännyttää korealaisia Japanin liittolaisiksi Ming-dynastiaa vastaan. Japanilaiset nousivat heti taistelussa ylivoimaisiksi arkebuusien avulla, sillä tämän uuden teknologian avulla he kykenivät tappamaan muureilla seisseitä korealaisia kaukaa. Korealaisten kenraali Jeong Bal yritti muodostaa korealaiset jousimiehet vastahyökkäykseen, mutta he joutuivat perääntymään. Tuntien taistelun jälkeen korealaisilta loppui nuolet.

Lopulta kenraali Jeong Bal menehtyi tulituksessa, mikä laski korealaisten taisteluintoa entisestään. Japanilaiset onnistuivat valtaamaan linnoituksen aamulla, ja lähes kaikki Busanin joukot tapettiin. Tämän lisäksi japanilaiset tappoivat myös jäljelle jääneet ihmiset siviilejä ja eläimiä myöten.

Busanin päädyttyä japanilaisten haltuun, sen kautta alettiin kuljettaa muonaa sekä joukkoja Japanista, kunnes amiraali Yi Sun-sin hyökkäsi sinne joukkoineen.

## Lähteet
*
Pullonkaula

**Pullonkaula** on käsite, jota käytetään metaforana eri yhteyksissä. Käsite juontaa juurensa nesteen säilyttämiseen tarkoitetusta pullosta, jossa muoto kapenee yläosaa (kaulaa) myöten. Vaikka pullo olisi kuinka tilava, pullon suu määrittelee nesteen virtausnopeuden pullosta ulos virtausdynamiikan lakien mukaan. Liikenteessä pullonkaulalla tarkoitetaan liikennejärjestelmässä tai paljon käytetyssä reitissä olevaa kohtaa, jossa liikenne hidastuu rajallisen kapasiteetin vuoksi. Kyseessä voi olla esimerkiksi liian kapea tie tai silta.

Tietoteniikassa ja muissakin systeemeissä pullonkaula tarkoittaa järjestelmän osa-aluetta, joka estää koko järjestelmän toimimisen täydellä kapasiteetilla. Yleensä tämä johtuu siitä, että pullonkaulana toimivan osan suorituskyky on alhaisempi muihin osa-alueisiin verrattuna. Esimerkiksi suuria tietomääriä kasiteltäessä voidaan havaita, että kaikista moderneinkin laitteisto on käytännössä hyödytön, mikäli kiintolevy on hyvin vanhanaikainen. Tällöin pullonkaulaksi muodostuu hidas kiintolevy.

Pullonkaulailmiö tunnetaan myös ihmisen ja muiden lajien evoluutiossa ja maapallon eri alueiden asutushistoriassa, kun koko myöhemmän populaation kokonaisuudessaan tai populaation jollakin nimenomaisella alueella on päätelty olevan jonkin hyvin pienen perustajajoukon jälkeläisiä. Tällöin edeltävän populaation koko geneettisestä monimuotoisuudesta välittyy myöhempään populaatioon vain pieni osa.
Moustiers-Sainte-Marie

**Moustiers-Sainte-Marie** (oksitaaniksi *Mostiers Santa Maria*) on kunta Provence-Alpit-Rivieran alueella Alpes-de-Haute-Provencen departementissa. Vuonna 2008 kunnassa asui 719 asukasta, joista 710 asui siellä vakituisesti. Historiallisesti paikka on tunnettu fajanssin tuotannostaan. Kunta on valittu kauneimpien ranskalaiskylien *[[Les Plus Beaux Villages de France]]* -järjestön jäseneksi.

## Maantiede

Moustiers-Sainte-Marie sijaitsee rotkon suulla. Tästä syystä alueen talot on rakennettu toinen toistensa yläpuolelle ja kylää leimaavat ahtaat ja kapeat kujat. Kylän jakaa kahtia vuoristopuro Rioul ja Mairejoki. Niiden yli on rakennettu useita siltoja. Kylän tavaramerkki on *Cadeno*, 227 metriä pitkä ketju, joka on viritetty jokilaakson yli 150 metrin korkeudelle. Ketjusta puolestaan riippuu tähti. Tarinan mukaan se saatiin eräältä Blacas-suvun paronilta tämän palatessa viidenneltä ristiretkeltä.

## Historia

Moustiers-Sainte-Marien nimi tulee sanoista *Castrum Monasterium*, eli munkkilinna. Nimi on mainittu ensimmäisen kerran vuonna 1084. Munkit tulivat kuitenkin alueelle jo vuonna 435, kun Pyhä Maximus toi paikalle muutamia munkkeja Île Saint-Honoratista. Munkit asuivat luolissa ja rakensivat kappelin Neitsyt Marialle. Saraseenien muodostama uhka sai munkit muuttamaan pois alueelta, mutta he palasivat vuonna 1052 perustaen sivuluostarin. Luostarin ympärille syntyi asutusta ja Provencen kreivi Raimond Bérengerin valtakaudella siitä tuli 18 yhdyskuntaa käsittänyt hallintokeskus. Kylän ympärille rakennettiin muuri vuonna 1246, mutta se ei estänyt useita piirityksiä ja ryöstöjä 1300-luvun aikana. Moustiers-Sainte-Mariesta tuli osa Ranskaa yhdessä muun Provencen kanssa vuonna 1481. Vuonna 1548 alue sai maavoudin.

1500-luvulla faenzalainen munkki toi kylään fajanssin valmistustaidon, mistä alkoi kylän nousukausi. Moustiers-Sainte-Marie tuli tunnetuksi fajanssin valmistuksestaan ja siitä, että sen tuotteet olivat yhtä hyviä kuin suurten ranskalaisten fajanssitehtaiden. Tunnettuja fajanssimestarisukuja alueella olivat *Viry*, *Clérisy* ja *Olery*. Kylään tuli myös paperinvalmistusta, mikä kasvatti paikkaa entisestään. Vuonna 1780 Moustiers-Sainte-Mariessa oli 3&nbsp;600 asukasta. Fajanssintuotanto kylässä loppui vuonna 1874, mutta Marcel Provence herätti sen henkiin vuonna 1926. Samassa yhteydessä perustettiin fajanssimuseo *Musée Historique de la Fayance*.

## Ystävyyskaupungit
* Montelupo Fiorentino, Italia

## Lähteet
*

### Viitteet

## Aiheesta muualla